**ΑΝΑΛΥΤΙΚΟ ΠΡΟΓΡΑΜΜΑ**

**1. Σάββατο, 14/5/2022, 17:00-20:00, στο 8ο Γυμνάσιο Χαλανδρίου στο Πάτημα.**

Στην εκδήλωση θα γίνει σύντομη παρουσίαση των έργων και της διαδικασίας των εργαστηρίων, όπως και διάφορων περιβαλλοντικών δράσεων των παιδιών του 8ου Γυμνάσιου και του 6ου Λυκείου που συμμετείχαν στο πρόγραμμα. Θα επιχειρηθεί επίσης από τους μαθητές και μαθήτριες μία συλλογική χαρτογράφηση των αναγκών των κατοίκων της περιοχής για προμήθεια μη πόσιμου νερού από το Αδριάνειο μέσω δημοτικών υδροφόρων.

**2. Σάββατο, 21/5/2022, 16:00-19:00, στο 1ο Δημοτικό Χαλανδρίου.**

Η δράση θα ξεκινήσει με έναν μικρό περίπατο των παιδιών με τη συνοδεία γονέων και κηδεμόνων στην πλατεία Ελ Αλαμέιν και στη συνέχεια θα συνεχίσει το σχολικό κτίριο όπου θα παρουσιαστεί η δουλειά των παιδιών. Επιπλέον, μικροί και μεγάλοι θα έχουν την ευκαιρία να παίξουν επιτραπέζια παιχνίδια και να δουν πολιτιστικές δράσεις που έχουν ετοιμάσει τα παιδιά του 1ου Νηπιαγωγείου και του 1ου Δημοτικού, που συμμετείχαν στο πρόγραμμα.

**3. Σάββατο, 28/5/2022, 11:00-13:00, στο πάρκο Καλλισθενικής στο Συνοικισμό.**

Οι μαθητές και οι μαθήτριες του 2ου Νηπιαγωγείου Χαλανδρίου, θα εκθέσουν ζωγραφιές και γλυπτά σε σχέση με το Αδριάνειο Υδραγωγείο και θα ακούσουν παραμύθια για το νερό από την αφηγήτρια και εκπαιδευτικό, Ελεάνα Χατζάκη.

**4. Όλα θα τελειώσουν σε μία μεγάλη γιορτή, την Παρασκευή, 10/6/2022 στο Θέατρο Ρεματιάς!**

Από τις 16.00 μικροί και μεγάλοι θα μπορούν να δουν σε μία μεγάλη και ενιαία έκθεση τη δουλειά όλων των συμμετεχόντων στο πρόγραμμα!

Η ημέρα θα κλείσει με **θεατρική παράσταση** στις 20:30 στο Θέατρο Ρεματιάς, όπου οι μαθήτριες και μαθητές της Ε’ τάξης του 9ου Δημοτικού Χαλανδρίου, θα παρουσιάσουν το έργο της Χρύσας Καραμήτρου **«Ο Σαν Αλ Σουρ και η Κοκτώ Ντεκαοκτώ στο γεφυράκι της φιλίας»,** σε σκηνοθεσία Γιούλης Αθουσάκη και διδασκαλία των εκπαιδευτικών Αργυρώς Μακροπούλου, Δώρας Δερβεντλή και Πόλυς Νικολοπούλου.